alexandrainst/scandi-wiki huggingface dataset:
Silje Ask Lundberg

Silje Ask Lundberg (født 13. april 1988 i Oslo) er en norsk miljøverner som er vokst opp i Harstad. 
Lundberg var leder av Naturvernforbundet fra høsten 2016 til april 2021.

Tiden i Natur og Ungdom
Hun har tidligere innehatt en rekke verv i Natur og Ungdom og har sittet både i landsstyret og sentralstyret til organisasjonen, før hun fra 8. januar 2012 til 12. januar 2014 satt som leder. I denne perioden var hun både en tydelig stemme mot oljeboring utenfor Lofoten, Vesterålen og Senja og synlig i det internasjonale arbeidet til organisasjonen i forbindelse med klimaforhandlingenet.

Naturvernforbundet
I januar 2014 flyttet Lundberg tilbake til Nord-Norge, og ble samme år valgt inn i styret i Naturvernforbundet i Troms. I 2015 ble hun valgt som fylkesleder i Naturvernforbundet i Troms, før hun i november 2015 ble valgt som nestleder for Naturvernforbundet nasjonalt. Da Lars Haltbrekken trakk seg som leder av Naturvernforbundet 31. august 2016 ble Lundberg konstituert som ny leder.

I media
I juni 2013 pekte barne-, likestillings- og inkluderingsminister Inga Marte Thorkildsen ut Lundberg som et av fem kvinnelige forbilder for framtida, i forbindelse med stemmerettsjubileet for kvinner.

I 2014 kom det ut en dokumentar fra IAWRT som portretterte fem kvinner som jobbet med klimaendringer fra fire kontinent, og Lundberg var en av de portretterte her.

Lundberg har også engasjert seg i spørsmålet om tidlig ultralyd.

Annet
Hun har også tidligere jobbet i Bellona, ZERO, Foreningen for internasjonale vannstudier og Norsk Bonde- og Småbrukarlag.

Referanser

Eksterne lenker 
 Silje Lundbergs blogg

Norske miljøvernere
Personer fra Harstad kommune
Fødsler i 1988
Norske aktivister
Nedslaget på Jupiter i 2009

Nedslaget på Jupiter i 2009, noen ganger referert til som Wesley-nedslaget var et kosmisk nedslag på Jupiter som forårsaket en mørk flekk i planetens atmosfære. Flekken var lignende i areal på planetens lille røde flekk og omtrent på størrelse med Stillehavet. Legemet som slo ned på planeten er anslått å ha vært ca. 200–500 m i diameter.

Se også 

 Shoemaker-Levy 9

Referanser

Eksterne lenker 
 
 
 Jupiter Section of ALPO-Japan with Latest Jupiter Observations 
 Aussie stargazer spots scar from Jupiter collision
 A comet or meteoroid hits Jupiter
 Jupiter – friend or foe? (arXiv:0806.2795)
 APOD 9/8/2009, Unexpected Impact on Jupiter polar projection animation

Jupiter
Hendelser i 2009
Artikler i astronomiprosjektet
David Kahn

David Kahn (født 7. februar 1930) er en amerikansk historiker, journalist og forfatter. Han har utgitt en rekke arbeider innen kryptografi og militær etterretning

Kahns første bok: The Codebreakers – The Story of Secret Writing (1967), ansees som et vesentig bidrag til historien om kryptering frem til midten av 1960-tallet. På det tidspunkt skjedde en dramatisk utvikling innen kryptologi som førte den inn i avansert teknologi og matematisk teori, fra nå av ytterst vanskelig for en amatør å forstå.

Publikasjoner 
 Plaintext in the new unabridged: An examination of the definitions on cryptology in Webster's Third New International Dictionary (Crypto Press 1963)
 The Codebreakers – The Story of Secret Writing (ISBN 978-0-684-83130-5) (1967)
 The Codebreakers – The Story of Secret Writing Revised edition (ISBN 978-0-684-83130-9) (1996)
 Cryptology goes Public (Council on Foreign Relations 1979)
 Notes & correspondence on the origin of polyalphabetic substitution (1980)
 Codebreaking in World Wars I and II: The major successes and failures, their causes and their effects (Cambridge University Press 1980)
 Kahn on Codes: Secrets of the New Cryptology (Macmillan 1984) (ISBN 978-0-02-560640-1)
 Cryptology: Machines, History and Methods by Cipher Deavours and David Kahn (Artech House 1989) (ISBN 978-0-89006-399-6)
 Seizing the Enigma: The Race to Break the German U-Boats Codes, 1939-1943 (Houghton Mifflin 1991) (ISBN 978-0-395-42739-2)
 Hitler's Spies: German Military Intelligence in World War II (Da Capo Press 2000) (ISBN 978-0-306-80949-1)
 The Reader of Gentlemen's Mail: Herbert O. Yardley and the Birth of American Codebreaking (Yale University Press 2004) (ISBN 978-0-300-09846-4)

Sitater 
 The multiple human needs and desires that demand privacy among two or more people in the midst of social life must inevitably lead to cryptology wherever men thrive and wherever they write. (from The Codebreakers quoted at Liberty-Tree.ca)

Kilder

Referanser

Eksterne lenker 
 
 Kahn's Remarks to the NSA at its 50th Anniversary Celebration
 James Madison Project profile
 New York Review of Books profile
 David Kahn: Historian of Secret Codes by Arnold Abrams, in Newsday 2004-09-19 (via History News Network)
 The Intelligence Failure of Pearl Harbor by David Kahn, from Foreign Affairs (Winter 1991/92)
 Codebreaking and the Battle of the Atlantic by David Kahn. USAFA Harmon Memorial Lecture #36 (1994-04-04)
 Decoding the NSA A 1996 interview with Kahn, while he was a visiting historian at the NSA
 The Hebern Code Machine
 The Enigma Machine

Historikere fra USA
Forfattere fra USA
Journalister fra USA
Personer fra New York City
Fødsler i 1930
Shuhe-demningen

Shuhe-demningen er en demning med vannkraftverk i det sentrale Kina, i vassdraget Hanjiang. Vannkraftverket ligger helt øst i prefekturet Ankang, i  provinsen Shaanxi.  Ved igangsettelse hadde vannkraftverket en kapasitet på 270 MW, fordelt på 6 x 45 MW enheter. Kraftverket startet drift i 2010. Operatør er selskapet SHIDC, med 27% eierskap fra det japanske energiselskapet J-Power.

I samme elv og provins, lengre oppe, ligger Xihe-demningen på 180 MW.

Se også
Liste over verdens største vannkraftverk

Eksterne lenker
 Prospekt fra J-Power, Japan – 16. november 2007. Besøkt 9. januar 2012.
 MD&A database over RCC betongdemninger, Kina - besøkt 8. januar 2012.

Demninger i Folkerepublikken Kina
Vannkraftverk i Folkerepublikken Kina
Kraftverk i Shaanxi
Nobatia

Nobatia (gammenubisk: Ⲛⲟⲩⲃⲁⲇⲓⲁ; Noubadia; gresk: Νοβαδἰα; Nobadia; arabisk: ; al-Marīs) var et kristent nubisk kongedømme som først hersket over Nedre Nubia og siden ble annektert av et annet og større nubisk rike, Makuria.

Grunnleggelse 
Det afrikanske, nubiske kongeriket Nobatia (eller Nobadia) hadde sin hovedstad ved Pachoras (dagens Faras), og var lokalisert i hva som i dag er nordlige Sudan og sørlige Egypt. Den nøyaktige datoen for når det ble opprettet er kjent, kanskje rundt 350 e.Kr., men det synes å ha vært tidlig, kanskje tidlig nok til å ha vært en indirekte fortsettelse eller nyopprettelse av kongedømmet Kusj i Meroë.

Nobatia ble grunnlagt av nobatae'''ene, som hadde blitt invitert til å flytte fra den egyptiske ørkenen til denne regionen av den romerske keiseren Diokletian for å hjelpe ham å beseire blemmyene. Det tidlige Nobatia er sannsynligvis den samme sivilisasjonen som arkeologene kjenner som ballana-kulturen. Nobatae'ene lyktes i å beseire blemmyene, og en inskripsjon fra Silkos (Basilikos) regjeringstid  hevder at blemmydene ble drevet ut i Den østlige ørkenen. Omtrent på denne tiden ble Nobatias hovedstad i Faras også grunnlagt, og kort til senere ble Nobatia konvertert til den orientalsk kristendommen.

 Underkastet islam 
I 701 hadde Nobatia blitt annektert av rikets sørlige naboland, Makuria, men omstendighetene rundt sammenslåingen er ukjente. Den fant sannsynligvis sted før den muslimske invasjonen i 652, side araberne, som kom så langt som til Dongola, bare dokumenterte én nubisk, kristen stat. Riket ble styrt av eparken av Nobatia, som også ble kalt domestikos av Faras. Disse ble først valgt, men senere gikk stillingen i arv. Noen nedtegnelser fra riket har blitt funnet ved Qaṣr Ibrim, og disse vitner om en mektig hersker. Noen arabiske historikere skriver riktignok om «kongedømmet Makuria og Nobatia», noe som kan tyde på at det i alle fall en stund var et dobbeltmonarki. 

Nobatia var det av de nubiske rikene som var nærmest Egypt, og det mottok derfor mest press fra arabiserende og islamiserende krefter. Over tid ble Nobatias folk giftet inn i arabiske klaner, som Banu Kanz, selv om noen også kom til å forbli uavhengige i det kristne kongedømmet Dotawo, som ble erobret av sultanatet Sannar i 1504. 

Herskere

 Referanser 

 Litteratur 
 Welsby, Derek A. (2002): The Mediaval Kingdoms of Nubia'', London, ISBN 0-7141-1947-4, s. 16–67

Tidligere land i Afrika
Sudans historie
Dakota (band)

Dakota er et norsk countryband fra Ålen i Trøndelag. Bandet startet i 2008. På høsten 2008 spilte de sin første offisielle opptreden som var i Røroshallen som oppvarmingsband for Åge Aleksandersen og Sambandet. I 2011 bestemte bandet seg og gå i Larsville Studio i Stugudalen hos selveste Lars Lien som har produsert og mikset albumet. Albumet kommer den 20. januar 2012 via selskapet Tylden & co og heter På rett spor.

Medlemmer

Nåværende

 Steffen Leinsvang – vokalist
 Lars Magnus Fætten – el.gitar, kor
 Tommy Holden – tangenter, trekkspill
 Lars Ingmar Nyhus  akk.gitar
 Arve Hitterdal – låtskriver, bassgitar, kor
 Jo Inge Engesvold – trommer

Diskografi

Album
 På rett spor (2012)
 Vi'løftug (2014)

Singler
Nydelig dag (2013)

Eksterne lenker
 Dakota Offisielle side
Norske countryband
Raimundo Pereira

Raimundi Pereira (født 9. februar 1955 i Dar Salam, Quinara, Portugisisk Guinea) er en bissauguineansk advokat og politiker for Det afrikanske partiet for Guinea-Bissau og Kapp Verdes uavhengighet (PAIGC) som siden 1. desember 2008 har vært Nasjonalforsamlingens formann og som to ganger har tjent som fungerende president, i 2009 og etter Malam Bacai Sanhás død i 2012, fram til han april samme år ble avsatt i et militærkupp.

Guinea-Bissaus presidenter
Avraham Hirschson

Avraham Hirschson (født 11. februar 1941 i Tel Mond) var en israelsk politiker.

Hirschson var medlem av det israelske Knesset mellom 1981 og 1984, og igjen fra 1992 til 2009. Han har også sittet som kommunikasjonsminister, finansminister og minister for turisme. Fra 1970 til 1992 var Hirschson generalsekretær for National Youth League. Han har vært leder av National Histadrut siden 1995 og leder av National Health Fund siden 1996. Han var medlem av det politiske partiet Likud. Hirschson trakk seg fra politikken etter påstander om korrupsjon.

Riksadvokat Menachem Mazuz kunngjorde i mai 2008 at Hirchson ville bli tiltalt for en rekke lovbrudd, inkludert brudd på tillit, svindel, tyveri, forfalskning av dokumenter og hvitvasking av penger. I juni 2009 ble Hirschson dømt for underslag av millioner av shekel fra det israelske National Workers Labor Federation mens han var dens formann. Han dømt til 5 år og 5 måneders fengsel og en bot på 450 000 shekel. Han begynte å betjene sin dom 1. september 2009, og han sendte inn en anke til det israelske Høyesterett den 24. september 2009. Hirschson mistet sitt sete i Knesset ved valget i 2009.

Referanser 

Israelske politikere
Fødsler i 1941
Keith B. Alexander

Keith B. Alexander (født 2. desember 1951 i Syracuse i New York i USA) er en amerikansk firestjerners general. Han var sjef for National Security Agency (NSA) fra 2005 til 2014, ledet Central Security Service (CCSS) og førte befal over U.S. Cyber Command.

Liv og virke 
Alexander har både militær og sivil utdannelse. Han har bachelorgrad fra United States Military Academy på West Point, mastergrad i bedriftsledelse fra Boston University, mastergrader i elektronisk krigføring og fysikk fra Naval Postgraduate School, samt mastergrad i nasjonal sikkerhetsstrategi fra National Defense University. Videre har han militær utdannelse fra U.S. Army Command and General Staff College og National War College.

Alexander begynte sin tjeneste i United States Army ved United States Military Academy. Han har tjenestegjort i USA og Tyskland, samt deltatt i Gulfkrigen. Han har hatt en rekke sentrale, ledende stillinger i USAs forsvar.

Alexander ble i 2005 utnevnt til sjef for NSA. Han ble forfremmet til general i 2010. General Alexander hadde som sjef for NSA ansvar for utenlandsetterretning. Som befalhavende for U.S. Cyber Command hadde han ansvar for forsvaret av det amerikanske militære datanettverket og elektronisk krigføring.

General Alexander gikk av med pensjon i 2014.

Utmerkelser 
Alexander har mottatt en rekke utmerkelser for sin militære innsats. I 2011 ble han utnevnt til kommandør med stjerne av Den Kongelige Norske Fortjenstorden «for særlig fortjenstfullt virke for fremme av norsk-amerikansk forsvarssamarbeid.»

Referanser 

Generaler fra USA
Den Kongelige Norske Fortjenstorden
Personer fra Syracuse
Xu Shao

Xu Shao (tradisjonell kinesisk: 許劭, forenklet kinesisk: 许劭, pinyin: Xǔ Shào, født i 150 i fylket Runan i Henan i Kina, død 195), stilnavn Zijiang (子將), var en berømt kommentator (rådgiver) under Det østlige Han-dynasti.  

Han var også rådgiver for Liu Yao av Yangzhou. Etter at Sun Ce fordrev Liu Yao fra Moling, gav Xu Shao Liu det råd å søke hjelp fra Liu Biao og Cao Cao heller enn fra Wang Lang.

Kinesiske politikere
Personer fra Zhumadian
Hovden Sportsklubb

Klubben:
Hovden Sportsklubb ble stiftet 1970 og er et fleridrettslag for langrenn, alpin skiidrett,  og allidrett. Tidligere hadde sportsklubben også en skøytegruppe.

HSK er medlem av Norges Idrettsforbund gjennom Aust-Agder Idrettskrets. Klubben er også medlem av særforbundet Norges Skiforbund gjennom Agder og Rogaland Skikrets. 

Hovden Sportsklubb hører hjemme i Hovden i Bykle kommune og er medlem av Bykle Idrettsråd.
Hovdenportsklubb har flere store arrangementer blant anna Hovdenrennet og Hovden tour.

Tidligere hadde HSK Skøytegruppe 
Klubben var arrangør av Sprint-NM på skøyter 1990 og Stafett-NM på skøyter 1990 som gikk samtidig samme sted. Mesterskapene skulle vært arrangert på Hovden, men på grunn av værforhold ble de flyttet til Skien og Skien Isstadion. Det var klubbens representant (Roger Strøm), og Minna Nystedt, IF Fram (fra Strøms tidligere klubb) som vant hver sin klasse i senior sprint. I stafett-NM var det Oslo Skøiteklub for herrer, og Sportsklubben Ceres for damer som vant.

Kjente skøyteløpere 
 Roger Strøm

Skigruppa 

Emil Holmeide Blattmann deltok i NM i Alpint 2011 i utfor og fikk en 9.-plass.

Eksterne lenker 
 

Idrettslag i Agder
Idrettslag etablert i 1970
Skiklubber i Norge
Skøyteklubber i Agder
Tidligere skøyteklubber i Norge
1970 i Norge
Bykle
Artikler i skøytesportprosjektet
HUMAN internasjonale dokumentarfilmfestival

HUMAN internasjonale dokumentarfilmfestival, tidligere Human Rights Human Wrongs er Oslos største festival for ny norsk og internasjonal dokumentarfilm. I tillegg til filmvisninger arrangeres det debatter og samtaler med fokus på aktuelle samfunnsspørsmål og menneskerettighetstemaer. Festivalen inkluderer et norsk og et internasjonalt konkurranseprogram.

I 2017 endret festivalen navn fra «Human Rights Human Wrongs» til «HUMAN internasjonale dokumentarfilmfestival».

Festivalen arrangeres i samarbeid mellom Oslo Dokumentarkino, Menneskerettighetshuset i Oslo og Oslosenteret for fred og menneskerettigheter. Følgende organisasjoner fra Menneskerettighetshuset er festivalens støttespillere:

Human Rights House Foundation
Den norske Helsingforskomité
Den norske Burmakomité
FoodFirst Information and Action Network (FIAN)
Tibetkomitéen

Åpningsfilmer 
2008: An Independent Mind, UK
2010: Getting Justice – Kenya's Deadly Game of Wait and See, Kenya
2011: Blood in the Mobile, Tyskland,Danmark

Referanser

Filmfestivaler i Norge
Festivaler i Oslo
Repeterende arrangementer etablert i 2008
Gilan

Gilan (persisk: استان گیلان‎ Ostān-e Gīlān) er en av de trettien provinsene i Iran. Provinsens areal er 14 042 km². I 2016 hadde Gilan 2 530 696 innbyggere. Administrasjonssenteret ligger i byen Rasht. 

Gilan ligger nord i Iran og grenser til provinsene Mazandaran i øst, Zanjan og Qazvin i sør og til Ardabil i vest. I nord har Gilan kystlinje mot Kaspihavet.

Referanser

Eksterne lenker 
 

Irans provinser
Mazandaran

Mazandaran (persisk: مازندران Ostān-e Māzandarān, masanderanisk: مازرون eller مازندرون) er en av de trettien provinsene i Iran. Provinsens areal er 23 7842 km². I 2016 hadde Mazandaran 3 283 582 innbyggere. Administrasjonssenteret ligger i byen Sari. 

Mazandaran ligger nord i Iran og grenser til provinsene Golestan i øst, Semnan, Teheran, Alborz og Qazvin i sør og til Gilan i vest. I nord har Mazandaran kystlinje mot Kaspihavet.

Referanser 

Irans provinser
Provinsen Mazandaran
Symfoni nr. 1 (Mozart)

Symfoni Nr. 1 i Ess-dur, KV. 16, ble skrevet i 1764 av Wolfgang Amadeus Mozart da han bare  var åtte år gammel. På denne tiden var han allerede kjent i Europa som et vidunderbarn, men hadde komponert lite musikk.

Bakgrunn
Stykket ble skrevet under Mozart-familiens dannelsesreise i Europa i London, da de måtte flytte til Chelsea sommeren 1764 etter at faren Leopold ble syk. Huset ved 180 Ebury Street, som i dag ligger i Westminster, der symfonien ble skrevet, er markert med en plakett. Symfonien ble første gang fremført 21. februar 1765. Verket viser påvirkning fra flere komponister, blant annet hans egen far Johann Sebastian Bachs sønner, særlig Johann Christian Bach, som var en tidlig viktig symfonikomponist som Mozart hadde møtt i London. 

Det signerte partituret er i dag bevart i Biblioteka Jagiellońska i Kraków.

Struktur
Symfonien er skrevet for et orkester bestående av to oboer, to horn og strykere (vanligvis første og andre fiolin, bratsjer, celloer og kontrabasser). Den er bygget opp av tre satser, en rask, en langsom og en rask til sist. 
Molto allegro, 4/4
Andante, 2/4 i C-moll
Presto, 3/8

Referanser

Eksterne lenker
 
 

01
Komposisjoner fra 1764
Uroppføringer av musikk i 1765
Ike Nwachukwu

Ike Omar Sanda Nwachukwu (født 1940) er en nigeriansk offiser og politiker. Han var utenriksminister i Nigeria i to perioder og han holdt flere andre ministerposter i Nigeria. 

Nwachukwu ble født av en ibo far og hausa-fulani mor.

Han gikk inn i hæren 1963, fullførte en offisersutdanning, og var først sjef for Hærens infanteriskole i 1979 og deretter mellom 1979 og 1984 øverste sjef for militærpolitiet. I 1984 ble han utnevnt til militærguvernør i staten Imo og forble i denne stillingen til 1985. Han var deretter «Provost General» fra 1985 til 1986.

I Ibrahim Babangidas presidentperiode fungerte Nwachukwu først som arbeidsminister mellom 1986 og 1987, og overtok deretter stillingen som utenriksminister etter Bolaji Akinyemi i desember 1987. Denne stillingen hadde til desember 1989, da han ble erstattet av Rilwanu Lukman. I løpet av sin periode i 1988 deltok han på utenriksministermøtet til Commonwealth of Nations i Lusaka. Deretter, mellom januar og september 1990, var han generaldirektør for 1. divisjon. I september 1990 overtok han igjen stillingen som utenriksminister fra Lukman og hadde denne stillingen til januar 1993, da han ved overgangen til sivilt styre ble avløst av Matthew Mbu.

I perioden mai 1999 til mai 2003 var Nwachukwu medlem av senatet, der han representerte Abia. 

Nwachukwu er gift med en joruba og har fire barn.

Utmerkelser 
Nwachukwu er tildelt flere utmerkelser. Fra Tyskland ble han tildelt storkors av Forbundsrepublikken Tysklands fortjenstorden. Fra presidenten i Brasil ble han tildelt storkors av Sydkorsordenen.

Referanser 

Nigerianske politikere
Personer fra Rivers State
Fødsler i 1940
Yphthimoides

Yphthimoides er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

Utseende 
Middelsstore sommerfugler med avrundede vinger.
Vingenes underside er mer eller mindre ensfarget brun bortsett fra to smale, mørkere tverrstreker og noen små øyeflekker langs bakvingens ytterkant og i spissen av forvingen. Hos noen arter finnes det også en hvit tverrstripe langs ytterkanten av den ytterste brune.
Oversiden er gjerne ensfarget brun bortsett fra en liten øyeflekk ved bakvingens bakhjørne.

Levevis 
Disse sommerfuglene lever i tropisk regnskog i lavlandet. De voksne sommerfuglene flyr ikke langt og holder seg inne i skyggen, eller de er aktive i skumringen. Larvene lever på planter i gressfamilien (Poaceae).

Utbredelse 
De aller fleste av artene lever i Brasil, mens slekten forekommer også i Peru, Bolivia og det nordlige Argentina. Yphthimoides renata avviker fra slektens øvrige utbredelse ved at den er utbredt i Mellom-Amerika nord til Mexico og det nordlige Sør-Amerika.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae
 Underfamilien ringvinger, Satyrinae
 Stammen Satyrini 
 Gruppen Euptychiina
 Slekten Yphthimoides Forster, 1964
 Yphthimoides acnemis (Hübner, 1823)
 Yphthimoides affinis (Butler, 1867)
 Yphthimoides angularis (Butler, 1867)
 Yphthimoides argyrospila (Butler, 1867)
 Yphthimoides austera (Butler, 1867)
 Yphthimoides borasta (Schaus, 1902)
 Yphthimoides celmis (Godart, 1824)
 Yphthimoides cipoensis Freitas, 2004
 Yphthimoides eriphule (Butler, 1867)
 Yphthimoides leguialimai (Dyar, 1913)
 Yphthimoides maepius (Godart, 1824)
 Yphthimoides manasses (Felder & Felder, 1867)
 Yphthimoides mimula (Hayward, 1954)
 Yphthimoides mythra (Weymer, 1911)
 Yphthimoides neomaenas (Hayward, 1967)
 Yphthimoides ochracea (Butler, 1867)
 Yphthimoides pacta (Weymer, 1911)
 Yphthimoides patricia (Hayward, 1957)
 Yphthimoides punctata (Weymer, 1911)
 Yphthimoides renata (Stoll, 1780)
 Yphthimoides straminea (Butler, 1867)
 Yphthimoides viriana (Romieux, 1927)
 Yphthimoides yphthima (Felder & Felder, 1861)

Kilder 
 Lewis, H.L. (1974) Fjärilar från hela världen. Forum, Stockholm. ISBN 91-37-10100-5
 Markku Savela's Lepidoptera and some other life forms: Sjekkliste over artene. Hentet 11.1. 2012.

Eksterne lenker 
 
 Brower, A.V.Z. (2006) Yphthimoides på Tree of life
 Bildegalleri over Euptychiina
 Bilder av Yphthimoides renata

Ringvinger
Sør-Amerikas insekter
Dyr formelt beskrevet av Walter Forster
Sommerfugler formelt beskrevet i 1964
Vestfossen ungdomsskole

Vestfossen ungdomsskole er en skole som ligger i Øvre Eiker i Buskerud. Skolen har ca. 252 elever og 35 ansatte. 

Ungdomsskoler i Viken
Gomal Zam-demningen

Gomal Zam-demningen er en demning med vannkraftverk i Pakistan, anlagt i elva Gomal.  Demningen gir også flomkontroll og irrigasjon til landbruket i området.

Demningen er en enkel betong bue-gravitasjonsdam av typen RCC. Dammen er 133 meter høy og 231 meter lang. Reservoaret som dannes kan romme inntil 1.450 millioner m³ vannmasser.

Eier er vannkraftmyndigheten til staten, WAPDA.

Se også
 Liste over verdens største vannkraftverk

Eksterne lenker
 MD&A database over RCC betongdemninger, Pakistan - besøkt 8. januar 2012.

Demninger i Pakistan
Vannkraftverk i Pakistan
Musikkåret 2012

Musikkåret 2012 er en oversikt over utgivelser, hendelser, fødte og avdøde personer med tilknytning til musikk i 2012.

Hendelser
 11. februar – Den norske finalen i Melodi Grand Prix ble avholdt i Oslo Spektrum, og vinneren Tooji skal representere Norge finalen i Baku
7. april: Sámi Grand Prix arrangeres for 23. gang i Kautokeino.
 Vinner i klassen sang: Inger Karoline Gaup.
 Vinner i klassen tradisjonell joik: Marit Kristine H. Sara.
 Áillohaš musikkpris tildeles Marit Gaup Eira.

Dødsfall

Årets album

Årets hits & singler

Priser / konkurranser 
{{#ifexpr: 2012 > 1955 | 
 Eurovision Song Contest 2012
}}
 Spellemannprisen 2012 (Utdelt i )

Referanser